ผมเป็นคนรักสุนัขชอบเลี้ยงสุนัขแต่พอเวลาสุนัขป่วยรึโดนสุนัขข่วนผมมักกังวลว่าสุนัขจะตายไหมหรือสุนัขจะติดเชื้อโรคพิษสุนัขบ้าไหม เวลาคิดมักทำให้เครียดปวดหัวไม่อยากทานอาหาร ผมเข้าข่ายเป็นโรคอะไรไหมครับ มีอาการแบบนี้มา2-3ปีแล้วขนาดสุนัขที่ตายไป2ปีกว่าแล้วผมยังกลัวติดเชื้อพิษสุนัขบ้าจากสุนัขตัวนั้นจนเครียดมาก ลูกสุนัขที่เลี้ยงตอนนี้ก็ป่วยพาไปคลีนิคสัตว์แพทย์เขาก็ตอบมาว่าเป็นโรคลำไส้อักเสบ มันมีโอกาสเป็นโรคพิษสุนัขบ้าได้ไหมครับรึผมคิดมาก เครียดกับเรื่องพวกนี้ไม่หายเลยครับ
สวัสดีค่ะ จากคำถามเดิมที่มีการให้ความรู้เรื่องวัคซีนและคำถามเพิ่มเติมเรื่องความกังวลใจที่มีนั้น ไม่ควรต้องกังวลหรือคิดมากจนเกินไปค่ะ วัคซีนพิษสุนัขบ้าในปัจจุบันนี้มีประสิทธิภาพดี ผู้ที่ได้รับวัคซีนกระตุ้นครบถ้วน แทบจะไม่เคยมีรายงานว่าจะทำให้เกิดโรคขึ้นมาได้ค่ะ และถ้าอาการผ่านมา 2-3 ปีแล้วไม่แสดงอาการอะไร ก็มีโอกาสน้อยมากๆที่จะได้รับเชื้อค่ะควรทำจิตใจให้สบาย หาเรื่องอื่นๆทำเพื่อเบี่ยงเบนความสนใจจากเรื่องดังกล่าว หากเราได้รับวัคซีนอย่างถูกต้องครบถ้วนแล้ว ก็ไม่มีอะไรต้องกังวลมากค่ะ และควรระวังการถูกกัดซ้ำด้วย